cyanic-selkie/wikianc huggingface dataset:
Գզիրա
Անվանումներ
Քաղաքի անվանումները հետևյալն են. Բադնա, Բազաբդա, Բակերդա, Բեզաբդե, Բեզարտա, Բեզապտա, Բեթզաբդե, Բիզաբդա, Բիզաբդե, Գազարդա, Գեզարդա, Գեզիրա, Գզիր, Գիզիրա, Գոզարդա, Գեզարդա, Գեզիրա, Գզիր, Գիզիրա, Գոզարդա դի Կերդու, Գոզարդա Զաբիտա, Զաբդա, Զաբդա Գզիրա, Զաբդիկենե, Զաբդիտա, Զապտա, Զափե, Զեդեդյա կղզի, Կղզի Կարդո, Ճեզիրե, Ճեզիրե իպն յՕմեր, Ճեզրե, Ճզիրա, Ճիզերե, Ճիզրե, Ջեզիրե, Ջեզիրեթ իբն Օմար, Ջեզիրեի յումերիե, Ջեզիրեհ իբն Օմար Ջզիրա, Ջիզիրե, Ջիզրե, Վեզավդե։
Անվան ստուգաբանություն
Ամենատարածված անվանումը Ջեզիրե' անվանումն էր, որը արաբերեն նշանակում է կղզի։ Պատճառն այն էր, որ քաղաքի մոտակայքի գետը գարնանը հորդանում էր և քաղաքը վերածվում էր կղզու։
Իսկ Գոզարտա դի Կերդու անվանումը ասորերեն նշանակում է «քրդերի կղզի»։
Պատմություն
Ամենահին անվանումը Զաբդան էր կամ Բադնա։ Ըստ Ամիանոս պատմիչի քաղաքը հանդիսանում էր Զաբդիկենա գավառի գլխավոր քաղաքը։
Հայերը քաղաքն անվանել են Գզիրա, սակայն ամենատարածված անվանումը արաբական Ջեզիրեն էր, որը նշանակում էր «կղզի»։
Գզիրայի հյուքյումեթությունu իշխանությունn er Դիարբեքիրի նահանգում, Հարավային Հայաստանի քրդական կիսանկախ իշխանութոյւն էր՝ ստեղծված 17-րդ դարում Օսմանյան կայսրության կողմից ։
Պատմամշակութային կառույցներ
Գզիրան ուներ պարսպապատ, փոքրիկ, անառիկ բերդ, որը կոչվում էր Ֆնիք կալեսի։ Բերդի ներսում կար հրաբխային քարից շինված հռոմեական տաճարների ձևով քառակուսի կառույցներ։
Քաղաքի դիմաց կար փայտաշեն կամուրջ, որի տակով հոսում էր Տիգրիս գետը ։
Չեխիայի դրամահատարան
Չեխիայի դրամահատարան (Česká mincovna, a.s.) բաժնետիրական ընկերություն, թանկարժեք և սովորական մետաղներից մետաղադրամների պատրաստմամբ զբաղվող չեխական ընկերություն, հիմնված է Յաբլոնեց նադ Նիսոու քաղաքում։ Կենտրոնական բանկի համար մետաղադրամների հատման լիազորությամբ միակ դրամահատարանն է Չեխիայում։ Ընկերությունը մետաղադրամներ է հատում նաև արտասահմանյան երկրների համար, ինչպիսիք են Մոլդովան, Հայաստանը, Վենեսուելան, Արաբական միացյալ էմիրությունները և Լիբանանը։ Դրանից բացի դրամահատարանը թողարկում է հուշամեդալներ, ինչպես նաև պատմական մետաղադրամների, նշանների և մեդալիոնների կրկնօրինակներ։
Չեխիայի դրամահատարանը սերտ համագործակցում է Յաբլոնեցի Արվեստների ակադեմիայի, ընկերությունում աշխատող մի շարք փորձագետների հետ, որոնք ակադեմիայի շրջանավարտներն են։ 11-13-րդ դարերում ներկայիս Չեխիայի և Սլովակիայի տարածքում տեղակայված են եղել մի քանի դրամահատարաններ։
Պատմություն
Չեխիան, Մորավիան և Սիլեզիան ունեն դրամահատման հին ավանդույթներ ։ 10-13-րդ դարերում ներկայիս Չեխիայի և Սլովակիայիտարածքներում տեղակայված են եղել մի քանի դրամահատարաններ ։ 1328 թվականի նոյեմբերի 17-ին Կրեմնիցա քաղաքը ազատ թագավորական հանքարդյունաբերական քաղաքի կարգավիճակի հետ միասին Հունգարիայի թագավոր Կառլոս Ռոբերտից ստացավ Կրեմնիցայի դրամահատարանը բացելու արտոնություն, որը հանդիսանում է աշխարհի ամենահին դրամահատարաններից մեկը։ Չեխոսլովակիայի փլուզումից հետո Կրեմնիցայում գտնվող Չեխոսլովակիայի դրամահատարանը գտնվում էր անկախություն ձեռք բերած Սլովակիայի տարածքում, և նոր կազմավորված Չեխիայի Հանրապետության մոտ սեփական դրամահատարանի անհրաժեշտություն առաջացավ։ 1993 թվականին Յաբլոնեց նադ Նիսոու քաղաքում բացվեց Չեխիայի դրամահատարանը, որը նույն թվականին յուրացրեց կրոնի և գելլեր մանրադրամի (հիմնականում պողպատից կամ նիկելի համաձուլվածքից) արտադրությունը։ Հաջորդ տարի ընկերությունն սկսեց արտադրել հուշադրամներ։
1993 թվականին չեխական կրոնի ներմուծումից հետո դրամահատարանը չի կարողացել արագ բավարարել նոր մետաղադրամների պահանջարկը երկրում, այդ պատճառով չեխական մետաղադրամներ են հատել նաև Համբուրգի դրամահատարանը և Կանադայի թագավորական դրամահատարանը Վինիպեգում։ 1994 թվականից սկսած Չեխիայի դրամահատարանը դառնում է Չեխիայի ազգային բանկի կարիքների համար շրջանառության մետաղադրամների և հուշադրամների բացառիկ մատակարարը։
2002 թվականին ընկերությունը ստացավ Որակի կառավարման համակարգի ISO 9001 վկայագիր. 2000-ը Lloyd’s Register Quality Assurance-ից։
2009 թվականին Չեխիայի դրամահատարանը մասնավորեցվեց։ Նրա սեփականատերը դարձավ Jablonex Group ընկերությունը ։ 2010 թվականին ընկերությունը գնեց չեխ-շվեցարական համընկերությունը, որի սեփականատերերն են չեխ գործարար Կարել Զուբեկը և շվեցարական AV Amera Vermoegensbeteiligungs AG դրամային ընկերությունը ։
Ընկերության մասին
Արտադրությունը հագեցած է ժամանակակից Gräbener մամլիչներով և ունի սեփական գործիքային արտադրամասը ։ Շրջանառու մետաղադրամների և հուշադրամների կիսաֆաբրիկատները ձեռք են բերվում եվրոպական հայտնի արտադրողներից, քանի որ երկրի ներսում չկա դրանց արտադրությունը ։ Տարեկան արտադրական հզորությունը գնահատվում է 500 միլիոն մետաղադրամներ և 300 հազար հուշադրամներ:Չեխիայի դրամահատարանը ղեկավարում է Պրագա և Յաբլոնեց նադ Նիսոու քաղաքներում գտնվող խանութները, ինչպես նաև մասնագիտացված համացանցային խանութը։ 2018 թվականին ընկերությունում աշխատում էր 85 մարդ։
Չեխիայի դրամահատարանն ունի մի քանի դրամահատարանային տարբերանշան։ Առաջին տարբերանշանը` «b» տառը վրայի թագով, ծագել է դրամահատարանի գոյության հենց սկզբում։ Այն դրոշմվում է հիմնականում շրջանառու մետաղադրամների վրա։ Երկրորդ տարբերանշանը` «СМ», «С» տառի վրա գծիկով, դրվում է թանկարժեք մետաղներից պատրաստված բոլոր մեդալների վրա։ Կա նաև մեկ այլ տարբերանշան, որն օգտագործվում է դրամահատարանի սեփական արտադրանքի համար` «СМ», «С» տառի վրա թագով ։
Մետաղադրամներ
Սկզբում Չեխիայի դրամահատարանն արտադրում էր միայն շրջանառու մետաղադրամներ, բայց շուտով դրվեց Չեխիայի ազգային բանկի համար հուշադրամների թողարկումը։ 1994 թվականին թողարկվեցին առաջին արծաթե հուշադրամները 200 չեխական կրոն անվանական արժեքով, իսկ մեկ տարի անց թողարկվեցին առաջին ոսկե հուշադրամները 1000, 2500, 500 և 10 000 կրոն անվանական արժեքով։ 2001 թվականին դրամահատարանն սկսեց արտադրել չեխական ճարտարապետական հուշարձաններին նվիրված 2000 չեխական կրոն անվանական արժեքով տասը ոսկե հուշադրամներից կազմված շարքը, 2006-2010 թվականներին դրամահատարանը թողարկեց մետաղադրամների շարք` նվիրված տեխնիկական ժառանգության մշակութային հուշարձաններին։ Երրորդ շարքը (2011—2015 թվականներ), 5000 չեխական կրոն անվանական արժեքով կիսաշրջանաձև մետաղադրամները, նվիրված էին նշանակալի կամրջային կառուցվածքներին Չեխիայի տարածքում։ 2016-2020 թվականներին նախատեսվում է թողարկել չեխական հոբելյաններին, մասնավորապես Պրշեմըսլ I Օտակարին սիցիլական ոսկե բուլի հանձնման 800-ամյակին և Յան Հուսի այրման 600-ամյակին նվիրված 500 չեխական կրոն անվանական արժեքով արծաթե և 10 000 չեխական կրոն անվանական արժեքով ոսկե հուշադրամներ ։
Չեխիայի դրամահատարանը թողարկել է նաև այլ հուշադրամներ, օրինակ, Չեխիայի Հանրապետության տարածաշրջաններին նվիրված լրակազմ, ամեն տարի թողարկվող տարեկան հավաքակազմ կամ, օրինակ, երեխայի ծննդյան մետաղադրամների հավաքակազմ։
Մեդալներ
1990-ականների երկրորդ կեսին Չեխիայի դրամահատարանը խոշոր հուշամեդալներ արտադրողն էր չեխական շուկայում։ Առաջին հերթին թողարկվում են մետաղադրամներ` կապված Չեխիայի, նրա պատմության և մշակույթի հետ, սակայն երբեմն արտադրվում են նաև այլ թեմաներով մետաղադրամներ (օրինակ, Ջոն Ֆիջերալդ Քենեդիի և Զիգմունդ Ֆրեյդի պատկերներով մեդալներ, մեդալներ եվրոյի թողարկման առթիվ և այլն)։ Դրամահատարանը վերարտադրում է նաև կրկնօրինակներ։ Այսպես, տարեկան արտադրվում են մեկ ոսկե և մեկ արծաթե մեդալ, մետաղադրամների կրկնօրինակներ, որոնք նախկինում կային Չեխիայում։ Դա, օրինակ, ամենահայտնի չեխական մետաղադրամ պրահյան գրոշն է կամ իոախիմսթալերը, որի անունից հետագայում ծագել է համաշխարհային առավել հայտնի արժույթ ԱՄՆ դոլարը։
Չեխիայի դրամահատարանի ամենաթանկարժեք արտադրանքը մեկ կիլոգրամ քաշով ներդրումային մեդալն է, որի գինը թողարկման 2011 թվականին կազմել է 1 200 000 չեխական կրոն։ Ամեն տարի թողարկվում է սահմանափակ քանակով այսպիսի մեդալներ։ Ընդհանուր թեման ներկայացված է չեխական թղթադրամների վրա պատկերված հայտնի անձնավորություններով։ 2010 թվականին դա եղել է Չեխոսլովակիայի առաջին նախագահ Թոմաշ Մասարիկի պատկերով մեդալը, 2011 թվականին` օպերային երգչուհի Էմմա Դեստինովայի պատկերով։ Այդ աշխատանքների, ինչպես նաև չեխական թղթադրամների հեղինակը հայտնի չեխ նկարիչ, գծագրող և ձևավորող Օլդրժիխ Կուլխանեկն է։
Ոչ ներդրումային նպատակների համար թողարկվում են կարևոր կենսական իրադարձությունների համար հարսանեկան ոսկե և արծաթե դուկատներ և տոլարներ, երեխայի ծննդյան առթիվ` ոսկե դուկատ և այլն։ Չեխիայի դրամահատարանը նաև հանդիսանում է ոսկե ձուլակտորների մատակարար։
Արտաքին հղումներ
Կատեգորիա:Դրամագիտություն Կատեգորիա:Մետաղադրամ Կատեգորիա:Չեխիայի մետաղադրամներ Կատեգորիա:1993 հիմնադրումներ Չեխիայի Հանրապետությունում Կատեգորիա:Դրամահատարաններ
Բրոդվեյի օրորոցային
«Բրոդվեյի օրորոցային» («Lullaby of Broadway»), փոփ երգ, որի երաժշտության հեղինակը Հարրի Ուորենն է, տեքստի հեղինակը՝ Էլ Դուբինը։ Թողարկվել է 1935 թվականին ։ Երգի տեքստը նվիրված է Բրոդվեյի գիշերային կյանքին ու նրա բնակիչներին, որոնք «չեն քնում ընդհուպ մինչև լուսաբաց»։
Ուինի Շոուն երգը ներառել է «1935-ի ոսկի որոնողները» երաժշտական ֆիլմում, ինչպես նաև այն օգտագործվել է որպես ֆոնային երաժշտություն Բեթ Դեյվիսի՝ նույն թվականին թողարկված «Հատուկ գործակալ» ֆիլմում։ Դրանից բացի, նույն տարում այն երգել է գիշերային ակումբի բեմում Ջին Քոուենը Ջեյմս Կեգնի «G մարդիկ» ֆիլմում։ 1935 թվականին երգն արժանացել է «Օսկար» մրցանակի լավագույն օրիգինալ երգի համար ։
Հայտնի ձայնագրություններ
1935 թվականի հիթային տարբերակները ձայնագրել են.
Այլ տարբերակներ ձայնագրել են՝
Փոփ մշակույթում
Երգն օգտագործվել է նաև «Տաքսի» հեռուստասերիալի էպիզոդում (Մերիլու Հենների կատարմամբ) և բրոդվեյյան «42-րդ փողոց» (42nd Street) մյուզիքլում։
1976 թվականին Ուինի Շոուի ձայնագրած տարբերակն թողարկել է որպես 45rpm սինգլ և զբաղեցրել 42-րդ հորիզոնականը բրիտանական հիթ-շքերթում ։
Երգն օգտագործվել է Միլֆորդ Պլազա հյուրանոցի գովազդում (Milford Plaza Hotel), որտեղ այն կոչվում է Lullabuy of Broadway։
Լիզա Ստենսֆիլդի՝ Cole Porter-ի Down in the Depths երգի քավեր տարբերակի՝ 1990 թվականին նկարահանված երաժշտական տեսահոլովակի սկզբում և վերջում օգտագործվել են մեջբերումներ «Բրոդվեյի օրորոցայինից»։ Տեսահոլովակի սկզբում ցուցադրվում է անմարմին գլուխ, որը մեծանալով կատարում է երգի սկիզբը իսկ վերջում այն փոքրանում է՝ երգելով «Բրոդվեյի օրորոցայինի» վերջին հատվածը։
Լինդա Լավինն ու Մարթա Ռեյը երգը կատարել է 1970-ական թվականների Alice շոուի Sharples vs Sharples էպիզոդում։
2005 թվականին Իդինա Մենզելը ձայնագրել է երգի փոփ/հիփ-հոփ տարբերակը «Շոուբիզնես։ Ճանապարհ դեպի Բրոդվեյ» (ShowBusiness: The Road to Broadway) ֆիլմի եզրափակիչ լուսագրերի համար։
Երգն օգտագործվել է Dance on Broadway պարային խաղում։
Ծանոթագրություններ
Կատեգորիա:1935 երգեր
Ռինդ
Ռինդ, գյուղ Հայաստանի Հանրապետության Վայոց ձորի մարզի Եղեգնաձորի տարածաշրջանում, ծովի մակերևույթից 1320 մ բարձրության վրա, մարզկենտրոնից 25 կմ արևմուտք։
Զառ (այլ կիրառումներ)
Զառ, կարող է վերաբերել՝
Ռինդ
Աշխարհագրական դիրք
Ռինդը գտնվում է Վարդենիսի լեռնաշղթայի Արփայի հովիտը իջնող լեզվակաձև սարավանդի վրա։
Գրեյգովո
Գրեյգովո (Грейгове), ավան Ուկրաինայի Նիկոլաևի մարզի Վիտովսկի շրջանում։ Հիմնադրվել է 1873 թվականին։
Ռինդ
Աշխարհագրական դիրք
Ներկայումս գյուղի վարչական տարածքը 4388.32 հեկտար է, տնտեսությունների թիվը՝ 432։ Մարզկենտրոնից հեռավորությունը 25 կմ է, մայրուղուց՝ 4 կմ։ Ռինդ գյուղը սահմանակից է Ելփին, Չիվա, Արենի, Աղավնաձոր, Հորս, Թառաթումբ գյուղերին։
Գրեյգովո
2001 թվականի տվյալներով Գրեյգովո ավանում բնակվում էր 1 422 մարդ։ Բնակավայրը զբաղեցնում է 0,078 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի ավաններ Կատեգորիա:1873 թվականին հիմնադրված բնակավայրեր
Ռինդ
Աշխարհագրական դիրք
Գյուղի տարածքն ընկած է Ելփին գետի ջրահավաք ավազանում։ Ամենամեծ ջրային օբյեկտը Եղեգնալիճն է, որի մակերեսը 2,12 հեկտար է, իսկ հայելու բացարձակ բարձրությունը՝ 1458 մետր։
Վարդենիսի լեռների հրաբխային ապարներում ներծծված ջրերն աղբյուրների տեսքով գյուղի տարածքում դուրս են գալիս լեռների ստորոտներում, որոնք էլ խողովակաշարերով հասնում են գյուղ ու օգտագործվում խմելու և կենցաղային նպատակներով։
Պատմություն
Ենթադրվում է, որ Ռինդը պատմիչ Ստեփանոս Օրբելյանի (13-րդ դար) հիշատակած Ըռեղի գյուղն է ։
Բնակչություն
Ռինդ գյուղի մշտական բնակչության թիվը 2018 թվականի հունվարի 1-ի դրությամբ կազմում է 1502 մարդ ։ Գյուղը հիմնադրման պահից բնակեցված է բացառապես հայերով, որոնց նախնիների մի մասը 1828 թվականին եկել է Պարսկահայաստանի Խոյի և Սալմաստի շրջաններից ։ Ռինդի բնակչության փոփոխությունը ժամանակի ընթացքում` ստորև.
Շինություններ
Գյուղի տարածքում պահպանվել են XII-XIII դարի եկեղեցու մնացորդներ, մատուռներ, XIII-XIV դարի խաչքարեր։ Գյուղն ունի միջնակարգ դպրոց, մշակույթի տուն, մանկապարտեզ, փոստ, բուժկետ ։
Տնտեսություն
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։ Բուսաբուծությունից զարգացած է հատկապես խաղողագործությունը և դեղձի արտադրությունը։
Հայաստանի տեղական ինքնակառավարման համակարգի ձևավորման 17-ամյակի կապակցությամբ անցկացված «Տարվա լավագույն համայնք-2013» մրցանակաբաշխությունում Ռինդը ճանաչվել է լավագույն գյուղական համայնք ։
Մշակույթ
Գյուղի մշակույթի տանը գործում է պարի խմբակ։
2012 թ-ից յուրաքանչյուր տարվա հոկտեմբերին նշվում է գյուղի հիմնադրման օրը ։
Մարիա Բաղրամյան
Մարիա Բաղրամյան, իրանցի փիլիսոփա, Դուբլինի համալսարանական քոլեջի փիլիսոփայության պրոֆեսոր ։ Իռլանդիայի թագավորական ակադեմիայի ընտրված անդամ (2010) : Փիլիսոփայական հետազոտությունների միջազգային ամսագրի գլխավոր խմբագիր (2003) :
Կենսագրություն
Մարիա Բաղրամյանը ծնվել է Թեհրանում, հայկական ընտանիքում։ Ամուսնացել է կոմպոզիտոր, երաժշտագետ Հորմոզ Ֆարհատի հետ։ Հետազոտության հիմնական բնագավառներն են՝ լեզվի փիլիսոփայությունը, հարաբերականապաշտությունը, ռացիոնալիզմ, 20-րդ դարի ամերիկյան փիլիսոփայություն (Պուտնամ, Դոնալդ Դավիդսոն, Ռորթի, Ուիլլարդ Վան Օրման Քուայն), պրագմատիզմը, մտքի փիլիսոփայությունը և ճանաչողական ուսումնասիրությունները։ Նրա հետազոտություններն ու հրապարակումները հիմնականում ուղղված են օբյեկտիվության, հարաբերականության և բազմակարծության քննարկումներին՝ որպես հավատալիքների և արժեքների անհեռատես բազմազանության լուծում և ժամանակակից ամերիկյան փիլիսոփայության վրա, մասնավորապես Քուայնի, Դավիդսոնի, Պուտմանի և Ռորթիի աշխատանքների վերաբերյալ։
Գործունեություն
Բաղրամյանն Իռլանդիայում հիմնադրել և ղեկավարել է Կանայք փիլիսոփայությունում միությունը (2010), իսկ Հալեպում՝ Փիլիսոփայական հետազոտությունների իռլանդական ցանց ։ Չինաստանի լեզվաբանական փիլիսոփայության ասոցիացիայի խորհրդատուն է և Բուհական մրցանակների հանձնման փիլիսոփայության և աստվածաբանության խմբի նախագահը ։ 1996 և 2010 թվականներին կազմակերպել է Արիստոտելյան հասարակության և մտավոր ասոցիացիայի համաժողովների համատեղ նիստ ։ Ամերիկայի ձայնի փիլիսոփայության և Իռլանդական հետազոտական խորհրդի հետազոտական նախագծի գլխավոր հետազոտողն է  ։ 2013-2014 ակադեմիական տարում եղել է Հարվարդի համալսարանի փիլիսոփայության այցելու անդամ և փիլիսոփայության ֆակուլտետի Ֆուլբրայթ թոշակառու (2014, փետրվար-հուլիս), Ժան Նիկո ինստիտուտի, Բարձրագույն նորմալ դպրոցի այցելու գիտաշխատող, Փարիզ (2013, աշուն), 2013 թվականին՝ Երևանի պետական համալսարանի աշնանային դպրոցի դասախոս և 2014 թվականին Օքսֆորդի/Եյլի փիլիսոփայության ամառային դպրոցի դասախոս Չինաստանում։
Ծանոթագրություններ
Կատեգորիա:ԵՊՀ դասախոսներ Կատեգորիա:Իրանահայ փիլիսոփաներ Կատեգորիա:Իրանահայ պրոֆեսորներ Կատեգորիա:Իրանցի կին փիլիսոփաներ
Ելք իրավիճակից
Ելք իրավիճակից (Lookin' to Get Out), ամերիկյան կինոկատակերգություն, որի ռեժիսորն է Հելա Էշբին։
Սյուժե
Երկու խաղացողներ պարտավոր են լքել Նյու Յորքը, որովհետև նրանք պարտվել էին շատ մեծ գումար։ Նրանց գլխով հանկարծակի անցնում է մի շատ լավ միտք` այցելել խաղային մայրաքաղաք` Լաս Վեգաս, որտեղ նրանց բախտը բերում է և հաղթում են։
Նենսի Չայլյան
Նենսի Գրիգոր Չայլյան (نانسي كريكور تشايليان,, մայիսի 28 1991), լիբանանահայ ֆուտբոլիստ, կիսապաշտպան, լիբանանյան SAS ակումբի և Լիբանանի կանանց ֆուտբոլի ազգային հավաքականի խաղացող։
Ակումբային կարիերա
2019 թվականի օգոստոսի 27-ին Չայլյանը սկսում է խաղալ է ՍԱՍ (Stars Association for Sports) ակումբի կողմից ։ Նա օգնեց իր թիմին զբաղեցնել 2019 թվականի WAFF կանանց ակումբային առաջնության փոխչեմպիոնի տիտղոսը, և նա ճանաչվեց որպես մրցաշարի լավագույն խաղացող ։  2020 թվականի հունվարի 21-ին Չայլյանը միանում է Քուվեյթի ֆուտզալի «Ալ-Արաբի» ակումբին ։ 2021 թվականի դեկտեմբերին Չայլյանը խաղում էր Մալդիվների Police Club ակումբում։
Նվաճումները
Սադակա
ՍԱՍ
ՖԱ Բեյրութ
Զուկ Մոսբեհ
Անհատական
Արտաքին հղումներ
Կատեգորիա:Ապրող անձինք Կատեգորիա:1991 ծնունդներ Կատեգորիա:Լիբանանահայեր Կատեգորիա:Հայ ֆուտբոլիստներ Կատեգորիա:Կանանց ֆուտբոլ Կատեգորիա:Հայ կին ֆուտբոլիստներ Կատեգորիա:Լիբանանցիներ հայկական սերմամբ
Ստարոե Շիշլովո
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Բարթազ
Բարթազ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։ Գտնվում է Զանգելան շրջանի շրջկենտրոնից 25 կմ հեռավորության վրա։
Գյուղը համապատասխանում է Սյունիք աշխարհի Կովսական գավառի Բարութաղ բնակավայրին։
Բնակչություն
1907 թվականին գյուղն ունեցել է 660, իսկ 1908-ին՝ 445 ադրբեջանցի բնակիչ ։
Տնտեսություն
Բնակչության հիմնական զբաղմունքը երկրագործությամբ, անասնապահությամբ և այգեգործությամբ ։
Ծանոթագրություններ
Կատեգորիա:Արևելյան Հայաստանի գյուղեր
(6817) Պեստ
(6817) Պեստ (Pest), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 20-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,308337 ա. մ., առավելագույնը մոտենում է 2,1204 ա. մ. հեռավորության վրա և հեռանում 2,4962 ա. մ. ։ Արեգակի շուրջ մեկ ամբողջական պտույտ է կատարում 1280,99 երկրային օրվա ընթացքում, իր ուղեծրով շարժվելով միջինում 0,281032 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ծկերե
Ծկերե (წკერე), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Տրոեկուրովո (գյուղ, Չապլիգինսկի շրջան)
Տրոեկուրովո (Троекурово), գյուղ Ռուսաստանի Լիպեցկի մարզի Չապլիգինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Չապլիգինսկի շրջանի բնակավայրեր
Ծկերե
Դիրք
Գտնվում է ծովի մակարդակից 1880 մետր բարձրության վրա։ Շրջկենտրոն Դուշեթից հեռու է 70 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Կառավարական ճգնաժամ Մեծ Բրիտանիայում (2022)
2022 թվականի հուլիսի սկզբին վարչապետ և Պահպանողական կուսակցության առաջնորդ Բորիս Ջոնսոնի երկրորդ աշխատասենյակում ավելի քան վաթսուն պատգամավորներ հրաժարական են տվել իրենց պաշտոններից։ Հուլիսի 7-ին իր հրաժարականի մասին հայտարարել է նաև Ջոնսոնը ։
Հուլիսի 5-ին Քրիս Պինչերի հետ կապված սկանդալի ֆոնին, Գանձապետարանի կանցլեր Ռիշի Սունակը և առողջապահության նախարար Սաջիդ Ջավիդը հրաժարական են տվել ։ Մեծ թվով այլ կառավարության անդամներ նույնպես սկսել են հրաժարական տալ ։ Հուլիսի 7-ին խորհրդարանի վաթսուն անդամներ հրաժարական են տվել կառավարական և կուսակցական պաշտոններից։ Մեծ Բրիտանիայի բնակարանային կոմունալ տնտեսության, համայնքների և տեղական ինքնակառավարման նախարար Մայքլ Գոուվը հուլիսի 6-ին ազատվել է պաշտոնից ։
Հուլիսի 7-ին Ջոնսոնը հայտարարել էր Պահպանողական կուսակցության առաջնորդի պաշտոնից հեռանալու մտադրության մասին՝ նշելով, որ դա կանի նոր առաջնորդի հայտարարությունից հետո ։ Մինչ այդ նա հերքել էր պաշտոնից հնարավոր հեռացումը ։
Նախապատմություն
Պահպանողական կուսակցությունը պարտություն է կրել 2022 թվականի հունիսի 23-ի լրացուցիչ ընտրություններում Ուեյքֆիլդ և Թիվերտոն և Հոնիտոն ընտրատարածքներում՝ համապատասխանաբար զիջելով Լեյբորիստական կուսակցությանը և Լիբերալ դեմոկրատների կուսակցությանը։ Դա հանգեցրել է Պահպանողական կուսակցության նախագահ Օլիվեր Դոուդենի հրաժարականին ։
2022 թվականի հունիսի վերջին սկանդալ էր հասունացել Քրիս Պինչերի անվան շուրջ։ Նրան մեղադրել են երկու տղամարդկանց նկատմամբ սեռական ոտնձգություններ իրականացնելու մեջ ։ Մի քանի օր անց նրա դեմ նոր մեղադրանքներ են առաջադրվել ։
Իրադարձություններ
2022 թվականի հուլիսի 5-ին առողջապահության նախարար Սաջիդ Ջավիդը և գանձապետարանի կանցլեր Ռիշի Սունակը հրաժարական են տվել վարչապետ Բորիս Ջոնսոնի այն հայտարարությունից հետո, թե սխալ էր Քրիս Պինչերին պաշտոնում նշանակել սեռական ոտնձգությունների մեղադրանքներից հետո։ Ջավիդի և Սուդակի հրաժարականները հանգեցրել են նրան, որ խորհրդարանի մյուս նախարարները և անձնական քարտուղարները նույնպես հրաժարական են տվել։ Նրանց մեծ մասը վկայակոչում էր Ջոնսոնի ազնվության և պարկեշտության բացակայությունը։ Հաջորդ 24 ժամվա ընթացքում 36 մարդ հրաժարական է տվել կառավարությունում իր պաշտոններից։ Պետական կառավարման ինստիտուտի գնահատականներով՝ պաշտոնանկությունների այս շարքը ամենախոշորն է դարձել առնվազն 1900 թվականից ի վեր ։
Հուլիսի 6-ին Ջոնսոնը, չնայած ինչպես ընդդիմության, այնպես էլ կառավարության ճնշումներին, հերքել է հնարավոր պաշտոնաթողությունը։ Գանձապետարանի նոր կանցլեր Նադիմ Զահավին և ներքին գործերի նախարար Պրիտի Պատելը հավաքվել են Դաունինգ սթրիթում, 10, որպեսզի Ջոնսոնին կոչ անեն հրաժարական տալ։ Դրանից հետո Ջոնսոնի մյուս կաբինետի անդամները, ինչպիսիք են Նադին Դորիսը, նույնպես հավաքվել են թիվ 10 տանը ։
Հուլիսի 6-ի երեկոյան, չնայած այն հանգամանքին, որ այլ բարձրաստիճան նախարարները, այդ թվում՝ ներքին գործերի նախարար Փրիթի Պատելը, բնակարանային կոմունալ տնտեսության, համայնքների և տեղական ինքնակառավարման նախարար Մայքլ Գոուվը և տրանսպորտի նախարար Գրանթ Շեփփսը, հաղորդվում է, որ վարչապետին կոչ են արել հրաժարական տալ, հայտարարություն է տարածվել, որը հաստատում է, որ Ջոնսոնը կամավոր հրաժարական չի տա ։ Նույն օրը Ջոնսոնը աշխատանքից ազատել է Մայքլ Գոուվին ։ Ավելի ուշ նույն երեկոյան Սայմոն Հարթը՝ Ուելսի գործերի նախարարը, հրաժարական է տվել նախարարների կաբինետից՝ հայտարարելով, որ «իրեն այլ ընտրություն չի մնացել» ։
Գլխավոր հավատարմատար Սուելա Բրավերմանը միացել է Ջոնսոնի՝ հրաժարական տալու կոչերին, սակայն հրաժարվել է հրաժարական տալ կառավարությունում՝ պատճառաբանելով պարտքի զգացումով։ Նա նաև հայտարարել է, որ առաջադրվելու է պահպանողական կուսակցությունում առաջնորդության համար կայանալիք ցանկացած մրցույթում ։ Բրեկոնից և Ռեդնորշիրից խորհրդարանի անդամ Ֆեյ Ջոնսը հայտարարել է, որ եթե Ջոնսոնը հուլիսի 7-ին հրաժարական չտա, նա կհեռանա պաշտոնից ։
Հուլիսի 7-ի առավոտյան Հյուսիսային Իռլանդիայի գործերի նախարար Բրենդոն Լյուիսը հրաժարական է տվել ։ Միշել Դոունլանը կրթության նախարարի պաշտոնում նշանակվելուց երկու օր անց նույնպես հրաժարական է տվել ։
60-ից ավելի պատգամավորներ հրաժարական են տվել ։ Հրաժարականները հանգեցրել են նրան, որ շատ կառավարական գերատեսչություններ կորցրել են իրենց գրեթե բոլոր պատասխանատու նախարարներին։ Կրթության նախարարությունում, օրինակ, մնացել է խորհրդարանական քարտուղարի միայն մեկ տեղակալ, իսկ բոլոր նախարարները հրաժարական են տվել ։
Պահպանողական պատգամավորներից ոմանք աջակցություն են հայտնել Ջոնսոնին, այդ թվում՝ մշակույթի նախարար Նադին Դորիսին, Brexit-ի հնարավորությունների կրտսեր նախարար Ջեյքոբ Ռիս-Մոգը , Շոտլանդիայի գործերի նախարար Ալիսթեր Ջեքը , Հյուսիսային Իռլանդիայի գործերի պետական նախարար Քոնոր Բըրնսը , Ջոնսոնի անձնական քարտուղար Լիա Նիքին և Ուելինգբորոյի խորհրդարանի անդամ Փիթեր Բոունը ։
Ընդդիմության առաջնորդ Քեյր Սթարմերը քննադատել է Ջոնսոնին և կաբինետում մնացած պահպանողականներին՝ հայտարարելով, որ վարչապետին հավատարմության պահպանումը նշանակում է, որ «նրանք ոչ մի կաթիլ ազնվություն չունեն» ։
Բորիս Ջոնսոնի հրաժարականը
Ուկրաինայի նախագահ Վոլոդիմիր Զելենսկին կարեկցանք է հայտնել, ինչպես նաև շնորհակալություն է հայտնել Ջոնսոնին՝ Ռուսաստանի ներխուժման ժամանակ Ուկրաինային աջակցելու համար ։
Ռուսաստանի նախագահի մամուլի քարտուղար Դմիտրի Պեսկովը արձագանքել է իրավիճակին՝ հայտարարելով. «Նա (Բորիս Ջոնսոնը) մեզ չի սիրում։ Մենք էլ նրան չենք սիրում» ։ Ռուսաստանի ԱԳՆ պաշտոնական ներկայացուցիչ Մարիա Զախարովան հայտարարել է, որ Ջոնսոնը «ապշած էր արձակված բումերանգից» ։
ԱՄՆ նախագահ Ջո Բայդենը հայտարարել է, որ ԱՄՆ-ն ու Մեծ Բրիտանիան կմնան «ամենամտերիմ ընկերներն ու դաշնակիցները», և որ երկրների միջև հարաբերությունները մնում են ամուր։ Բայդենը նաև հույս է հայտնել, որ Ջոնսոնի հետնորդը հավատարիմ կմնա Ուկրաինային աջակցելու գործին։ Սակայն Սպիտակ տան պաշտոնյաները հրաժարվել են մեկնաբանել Ջոնսոնի հեռանալը՝ հայտարարելով, որ նրանք «չեն պատրաստվում մեկնաբանել այլ կառավարության ժողովրդավարական գործընթացը» ։
Ծանոթագրություններ
Կատեգորիա:Քաղաքական ճգնաժամեր Կատեգորիա:2022 քաղաքականությունում Կատեգորիա:Բորիս Ջոնսոն
DHL
Ընկերությունը բացվել է 1969 թվականին ԱՄՆ-ում՝ Սան Ֆրանցիսկոյից Հոնոլուլու փաստաթղթեր տեղափոխելու համար, սակայն DHL-ը շուտով ընդլայնվել է ամբողջ աշխարհում։ Ներկայումս այն մտնում է Deutsche Post DHL ընկերությունների խմբի մեջ։ Ընկերության կենտրոնակայանը գտնվում է Բոնում (Գերմանիա)։
Պատմություն
Հիմնադրվել է 1969 թվականի սեպտեմբերի 20-ին՝ որպես Սան Ֆրանցիսկոյի և Հոնոլուլուի միջև փոստ տեղափոխելու համար առաքման ծառայություն։ Ընկերության անվանումն առաջացել է սեփականատերերի ազգանունների առաջին տառերով՝ Ադրիան Դելսի(Ադրիան Դելսի), Լարի Հիլբլոմ (Լարի Հիլբրոմ) և Ռոբերտ Լին (Ռոբերտա Լին)։
Նախ և առաջ ընկերությունը հետաքրքրված է եղել միջազգային առաքմամբ, սակայն բացելով ներկայացուցչություններ աշխարհի տարբեր երկրներում՝ աստիճանաբար դուրս է եկել ներքին շուկաներ (օրինակ՝ 1983 թվականին Միացյալ Նահանգների տարածքում առաքման ծառայության բացումը)։ DHL-ն ընդլայնվել է՝ իր ծառայություններն ապահովելով այն երկրներում, որտեղ իր մրցակիցները դեռ չեն մուտք գործել՝ ներառյալ Խորհրդային Միությունը, Սոցիալիստական ճամբարը, Իրաքը, Իրանը, Չինաստանը, Վիետնամը և Հյուսիսային Կորեան։
1998 թվականինին Deutsche Post-ը սկսել է բաժնետոմսեր ձեռք բերել DHL-ում։ 2002 թվականի հունվարին Deutsche Post-ն ունեցել է վերահսկիչ փաթեթ, իսկ 2002 թվական հուլիսին այն վերջապես ձեռք է բերել DHL՝ այն դարձնելով իր էքսպրես բաժանմունքի (DHL Express) մաս և բաշխելով մնացած ռեսուրսները Deutsche Post-ի այլ ստորաբաժանումների և դուստր ձեռնարկությունների միջև, ինչպիսիք են DHL Global Forwarding, DHL Supply Chain, DHL Freight և DHL Parcel:
Սեփականատերեր և կառավարում
DHL-ը Deutsche Post-ի հետ միասին կազմել է Deutsche Post DHL խմբի (DP DHL) մասը, որը նրա հիմնական բաժնետերն է։
Ընկերության տնօրենների խորհրդի նախագահը Ֆրենկ Ապելն է։
Գործունեություն
DHL Express-ը շտապ բեռներ և փաստաթղթեր է առաքում 220 երկրների և տարածաշրջանների ավելի քան 120000 քաղաքներ։ Ընկերությունն ունի ավելի քան 84,000 գրասենյակ, շուրջ 34,000 տրանսպորտային միջոց փաստաթղթերի և բեռների առաքման համար և ավելի քան 260 ինքնաթիռ։ Բացի DHL Express-ից, DHL ապրանքանիշի ներքո գործում են դուստր չորս այլ ձեռնարկություններ։
Ընկերությունն արագ առաքմանբ առաջատարն է, վերահսկում է շուկայի 39%-ը (2018 թվականի դրությամբ), նրա ամենամոտ մրցակիցներին՝ UPS-ին և FedEx-ին հասնում է համապատասխանաբար 30% և 22% ։
DHL-ն Ռուսաստունում
1984 թվականին՝ DHL-ը մտել է ռուսական շուկա՝ դառնալով առաջին միջազգային սուրհանդակային ընկերությունը, որը գործել է ԽՍՀՄ-ում ։ 1990-ական թվականներին Սանկտ Պետերբուրգում, Նովոսիբիրսկում, Վլադիվոստոկում, Տոլյատիում բացվել են ընկերության առաջին տարածաշրջանային գրասենյակները ։
Այսօր DHL-ը Ռուսաստանի արագ առաքման շուկայի առաջատարն է՝ գերազանցելով իր ամենամոտ մրցակիցներին ավելի քան երկու անգամ։ DHL-ին շուկայի 24%-ը, DPD ի համար 12%-ը, Pony Express-ի համար 11%-ը, SPSR-Express-ի համար, 8%-ը և այլն։ Ընկերության 130 գրասենյակ գործում է երկրի ավելի քան 120 քաղաքներում՝ սպասարկելով Ռուսաստանի Դաշնության ավելի քան 6000 բնակավայրեր։ DHL տրանսպորտային նավատորմը Ռուսաստանում՝ ավելի քան 950 միավոր է ։ Ընկերությունը գրանցվել է մաքսային բրոքերում ։
DHL-ի կենտրոնական գրասենյակը գտնվում է Մոսկվայում, Ռուսաստանում է նաև ընկերության հիմնական տեսակավորման կենտրոններից մեկը։ Բեռնափոխադրումների երկրորդ խոշոր կենտրոնը գտնվում է Մոսկվայի հարավում։ DHL-ն միակ էքսպրես-օպերատորն է, որը կարող է օրական իր սեփական չարտերային թռիչքներով Ռուսաստանից Եվրոպա տեղափոխել 32 տոննա բեռ ։ Tupolev-204C-ն շաբաթական 6 օր թռչում է Մոսկվա-Լայպցիգ-Մոսկվա երթուղով, շաբաթը 5 օր Սանկտ Պետերբուրգից Հելսինկի և հետևում է Անտոնով-26-ով։ Բացի սեփական թռիչքներից, առաքումն իրականացնում են միջազգային ավիաընկերություններ, որոնց հետ DHL-ն ունի երկարաժամկետ համագործակցություն. Օրական 15 չվերթ է օգտագործվել է, Ռուսաստան ապրանքներ առաքելու համար, իսկ 25-ը՝ Ռուսաստանից ապրանքներ առաքելու համար ։
2010 թվականի ապրիլի 12-ից՝ ուղեկցող փաստաթղթերի մաքսային պահանջների խստացման պատճառով, DHL-ն դադարեցրել է արտերկրից Ռուսաստան ֆիզիկական անձանց ապրանքների ընդունումն ու առաքումը (բացառությամբ որոշ առցանց խանութներից առաքման, որի ցանկը չի բացահայտվել)։ Այս սահմանափակումը չի տարածվել փաստաթղթերի առաքման վրա ։
Արտաքին հղումներ
Կատեգորիա:Գերմանիայի ընկերություններ Կատեգորիա:Փոստային կազմակերպություններ և ընկերություններ Կատեգորիա:1969 հիմնադրումներ Կատեգորիա:Տրանսպորտ
Կենդանազարդ
Կենդանազարդ, կենդանակերպ զարդապատկեր։ Կենդանական աշխարհը իր ձևերի անսպառ հարստությամբ ծառայում է զարդապատկերային հորինվածքի աշխուժացմանն ու բազմազանությանը։ Որպես կենդանազարդ կարող են լինել կաթնասունները, թռչունները, ձկները, զեռունները, միջատները, կակղամորթները և նույնիսկ մարդկային կերպարանքներ։ Նրանց նատուրալիստական վերարտադրումը ընդունելի է, երբ վերջինս չի խախտում ողջ հորինվածքի բաղադրիչ մասերը։ Իսկ մեծ մասամբ կենդանիների կերպարանքը պարզեցվում է, տրվում հիմնական գծերով և առավել կամ պակաս ֆանտաստիկ։ Թռչնապատկերով կենդանազարդեր կան Սևանի Առաքելոց եկեղեցու գավթի խոյակին և այլուր։
Այսպես տարբեր դարաշրջանների և մշակույթների զարդարվեստում տեղ են գտել վիշապներ, թևավոր ոգիներ, հուշկապարիկներ, գրիֆոններ, տրիտոններ և այլ երևակայական արարածներ։ Հայ մշակույթի արշալույսից կենդանազարը հիմնական զարդամոտիվներից է, երբեմն ունեցել է այլաբանական իմաստ։ Կենդանազարերը կիրառվել են ճարտարապետական հարդարանքներում, կոթողների, խաչքարերի վրա, մանրանկարչության մեջ ևն։ Ժամանակակից արվեստում շարունակվում են ավանդույթները՝ հիմնականում կենդանազարին տեղ տալով կիրառական արվեստում, պրոֆեսիոնալ գրքազարդման և ժողովրդական արհեստագործության մեջ։
Կատեգորիա:Արվեստ Կատեգորիա:Զարդապատկերներ
Զաբոլոտիե (գյուղ, Բախմաչի շրջան)
Զաբոլոտիե (Заболоття), գյուղ Ուկրաինայի Չեռնիգովի մարզի Բախմաչի շրջանում։
Հանս Հոլայն
Հանս Հոլայն (Hans Hollein, ), ավստրիացի ճարտարապետ և ձևամշակող Նրա նախագծերով են կառուցվել Վիեննայի մի քանի նշանավոր շենքեր ։
Զաբոլոտիե (գյուղ, Բախմաչի շրջան)
2006 թվականի տվյալներով Զաբոլոտիե գյուղում բնակվում էր 41 մարդ։ Բնակչության խտությունը կազմում էր 872,34 մարդ/կմ²։
Հանս Հոլայն
Կենսագրություն
Ծնվել է Վիեննայում, 1956 թ. ավարտել է Վիեննայի Գեղեցիկ արվեստների ակադեմիան ։ Այնուհետև, ուսումը շարունակել է Միացյալ նահանգներում՝ Իլինոյսում և Բերքլիում, որտեղ ստացել է ճարտարապետի աստիճան։
Զաբոլոտիե (գյուղ, Բախմաչի շրջան)
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Հանս Հոլայն
Կենսագրություն
Սկզբնական շրջանում ստեղծել է փոքր չափսերի աշխատանքներ, ինչպես, օրինակ, մոմերի խանութը Վիեննայում անոդացված ալումինիումե ճակատով ։
1972 թ. ամերիկյան օպտիկական ընկերության համար ստեղծել է ակնոցների սերիա ։
Ծանոթագրություններ
Կատեգորիա:Ավստրիացի ճարտարապետներ Կատեգորիա:Շվեդիայի գեղարվեստի թագավորական ակադեմիայի անդամներ
Մալբորո (ծխախոտ)
«Մարլբորո» (անգլ.` Marlboro), «Ֆիլիպ Մորիս Ինթերնեյշնլ» (Philip Morris International) ծխախոտ արտադրող ընկերության կողմից թողարկող ծխախոտային ապրանքանիշ, որն ունի ամենալայն սպառումը ողջ աշխարհում։ Շուկա մուտք գործելուց հետո (1924 թ.) ծխախոտն ունենում է հաջողված գովազդային քարոզարշավ` հեռուստատեսությունում, բիլբորդներում, ինչպես նաև` ամսագրերում։ Գովազդներում հիմնականում առկա է լինում ընկերության թալիսմանային կերպար Մալբորո Մենը (Marlboro Man)։
Ապրանքանիշը հայտնի նաև որպես ֆորմուլա 1-ի և մոտոցիկլետային մրցավազքների հովանավոր։ Որպես հումք ծառայող ծխախոտ բուսատեսակների ամենամեծ պլանտացիան գտնվում է Ռիչմոնդում (Վիրջինիա Նահանգ, ԱՄՆ)։
Արտաքին հղումներ
Կատեգորիա:Ծխախոտային ապրանքանիշներ
Մեծ Լյախովսկի
Մեծ Լյախովսկի (Ляхов улахан арыыта), խոշորագույն կղզի Նորսիբիրական կղզեխմբի հարավային խմբում։ Կղզին մտնում է «Ուստ Լենսկի» պետական արգելոցի պահպանման գոտու կազմի մեջ։ Կղզին հարավում ցամաքից առանձնացված է Լապտևի նեղուցով, իսկ Մալայա Լախովսկայա կղզուց հյուսիս՝ Էտերիկան նեղուցով։
Մակերեսը՝ 4600 մ²։ Արևմուտքում ծայրակետը Կիգիլյախ հրվանդանն է, արևելքում՝ Շալաուրով հրվանդանը։ Վերին կետը Էմիյ-Տաս լեռն է՝ 270 մետր բարձրությամբ, Կովրիժկա լեռը՝ 243 մետր բարձրությամբ։
Առաջին անգամ այդ կղզիները հասել և հետազոտել են ռուս կազակները՝ Յակով Պերմյակովի և Մերկուրի Վագինի գլխավորությամբ 1712 թվականին։
Խոշոր գետերի շարքում են Բոլշոյ Էտերիկանը և Բլուդնայան։
Արտաքին հղումներ
Կատեգորիա:Անմարդաբնակ կղզիներ Կատեգորիա:Նորսիբիրական կղզիներ Կատեգորիա:Ռուսաստանի կղզիներ Կատեգորիա:Հյուսիսային սառուցյալ օվկիանոսի կղզիներ Կատեգորիա:Արևելասիբիրական ծովի կղզիներ
Ստարոե Շչերբինինո
Ստարոե Շչերբինինո (Старое Щербинино), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Հայոց ցեղասպանության հուշարձան (Բրյուսել)
Պատմություն
Խաչքար-հուշակոթողը տեղադրվել է 1990-ական թվականներին՝ ի հիշատակ 1915-1923 թվականների Հայոց ցեղասպանության զոհերի։ Խաչքարի քարե պատվանդանի վրա ֆրանսերեն ու հոլանդերեն գրված է.։ Խաչքարը տուֆից է, բերվել է Հայաստանից, հեղինակն անհայտ է ։
1998 թվականին Բելգիայի խորհրդարանը ճանաչել է Թուրքիայում հայերի ցեղասպանության փաստը ։
Ծանոթագրություններ
Կատեգորիա:Բելգիայի հուշարձաններ Կատեգորիա:Հայոց ցեղասպանության հուշարձաններ
Հրանուշ Բաբաջանյան
Հրանուշ Բաբաջանյան, հայ դերասանուհի։ ՀԽՍՀ վաստակավոր արտիստ (1947)։
Կենսագրություն
Հրանուշ Բաբաջանյանը ծնվել է 1905 թվականի հուլիսի 24-ին Գանձակում։ 1921-1923 թվականներին եղել է Թիֆլիսի, 1923-1934 թվականներին՝ Բաքվի, 1934-1936 թվականներին՝ Լենինականի, 1936-1946 թվականներին՝ Կիրովաբադի հայկական թատրոնների, 1954 թվականից՝ Երևանի պատանի հանդիսատեսի թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ
Ճալիսոփելի (Դուշեթի շրջան, Խևսուրեթի)
Ճալիսոփելի (ჭალისოფელი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Չառլզ Պրևին
Չառլզ Պրևին (Charles Previn, ), ֆիլմերի ամերիկացի կոմպոզիտոր, որը գործել է Հոլիվուդի «Universal Studios»-ում 1940-ական և 1950-ական թվականներին։ Մինչև Հոլիվուդում հաստատվելը, Պրևինը Բրոդվեյի ավելի քան 100 ներկայացումների երաժշտություն է մշակել ։
Պրևինը ծնվել է Բրուքլինում, Հենրիետա և Գիբալի և ռաբբի Մորիս Պրևինի ընտանիքում, որը մեկ տարի առաջ գաղթել էր ԱՄՆ-ի Գլազգո քաղաքից ։ Ավարտել է Բրուքլինի ավագ դպրոցը և 1910 թվականին Կոռնելի համալսարանի բակալավրի աստիճան է ստացել։ Նյու Յորքի երաժշտական քոլեջում ստացել է մագիստրոսի աստիճան։
1936-ից մինչև 1944 թվականը Պրևինը եղել է Universal Studios-ի երաժշտական տնօրենը՝ վերահսկելով ամեն ինչ՝ սարսափ ֆիլմերից մինչև «Արաբական գիշերները»։ Նա եղել է գերմանացի կոմպոզիտոր, դաշնակահար և խմբավար Անդրե Պրևինի ու ֆիլմերի ռեժիսոր Սթիվ Պրևինի հոր զարմիկը ։ Մահացել է Լոս Անջելեսում 85 տարեկան հասակում։
Արտաքին հղումներ
Կատեգորիա:Կոռնելի համալսարանի շրջանավարտներ Կատեգորիա:Ամերիկացի կինոկոմպոզիտորներ Կատեգորիա:Ամերիկացի կոմպոզիտորներ Կատեգորիա:Օսկարակիրներ Կատեգորիա:Ամերիկացի երաժիշտներ Կատեգորիա:Դիրիժորներ
Գոգոլի փողոց (Շախտի)
Գոգոլի փողոց (Улица Гоголя), փողոց Ռուսաստանի Ռոստովի մարզի Շախտի քաղաքում։ Անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Սկիզբ է առնում Բազարնայա փողոցից և ավարտվում Սուվորովի փողոցի հետ հատումով։ Երկարությունը 500 մետր է։
Նկարագրություն
Շախտի քաղաքի Գոգոլի փողոցը սկսվում է Բազարնայա փողոցից և ավարտվում Սուվորովի փողոցի հետ հատումով։ Փողոցում կա համարակալված 53 շինություն։ Փողոցի երկարությունը 500 մետր է։
Գոգոլի փողոցի փոստային դասիչներն են՝ 346510 և 346535։
Փողոցն անվանվել է ռուս արձակագիր, դրամատուրգ, բանաստեղծ, գրաքննադատ Նիկոլայ Վասիլևիչ Գոգոլի (1809-1852) պատվին։ Գոգոլի լավագույն ստեղծագործություններն են «Տարաս Բուլբա», «Մեռած հոգիներ» վեպերը, «Ռևիզորը», «Ամուսնություն» թատերգությունները, «Ցնորվածի հուշատետրը», «Պատմություն այն մասին, թե ինչպես Իվան Իվանովիչը գժտվեց Իվան Նիկիֆորովիչի հետ», «Դիմանկարը» և այլ պատմվածքներ։ Որպես քննադատական ռեալիզմի հիմնադիր, երգիծաբան, Գոգոլը ստեղծել է իր անկրկնելի ոճը, որտեղ ձուլվել են քնարականությունը, ռոմանտիկ ոգեշնչվածությունը և սուր երգիծանքը։ Նա հսկայական ազդեցություն է գործել ոչ միայն ռուսական, այլև համաշխարհային գրականության զարգացման վրա ։
Արտաքին հղումներ
Կատեգորիա:Շախտիի փողոցներ
Տրոիցա (գյուղ, Նովոգորոդսկի շրջան)
Տրոիցա (Троица), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Նովոգորոդսկի շրջանի բնակավայրեր
Սավուր
Սավուր, ավան Հայոց Միջագետքում, իսկ ապա քաղաք Արևմտյան Հայաստանում, Դիարբեքիրի վիլայեթի Սավուրի գավառակում ։ Գտնվում էր Մարդին քաղաքից 22 կմ հյուսիսճարևելք, Սուլթան յայլաղի լեռան արևելյան ստորոտին, Սավուր գետի վերին հոսաքնի ափին։
Հանդիսանում էր նույնանուն գավառակի կենտրոնը։
Տնտեսություն
Մշակում էին սալորի ընտիր տեսականի։
Պատմամշակութային կառույցներ
Սավուրի մոտակայքում կար ավերակ բերդ ։
Մայք Բրանտ
Մայք Բրանտ (ի ծնե անուն՝ Մոշե Բրանդ, ), հրեա երաժիշտ, որը հաջողության է հասել Ֆրանսիա տեղափոխվելուց հետո։ 1970-ականների ֆրանսիացի հայտնի երաժիշտ։
Կենսագրություն
Մայք Բրանտը ծնվել է Կիպրոսում, հրեա փախստականների ճամբարում։ Մայրը՝ Բորնյա Ռոզենբերգը, ազգությամբ լեհուհի էր և զբաղվում էր երաժշտությամբ, հայրը գաղթել էր Ռուսաստանից։ Տղայի ծնունդից առաջ նրանք ցանկանում էին տեղափոխվել Պաղեստին, բայց նրանց դա հաջողվել է անել միայն 1947 թվականի աշնանը, երբ մեկնել են Հայֆա։ Այնուհետև այնտեղից տեղափոխվել են Գալիլեայի տարածքում գտնվող կիբուց։
Տղան խոսել սկսել է միայն վեց տարեկանում։
1969 թվականին Բրանտն առաջին անգամ հյուրնկալվում է Թեհրանում։ Այստեղ նա ծանոթանում է ֆրանսիացի երգչուհի Սիլվի Վարդանի հետ։ Հրապուրվելով երիտասարդ երգչի տաղանդով՝ Սիլվի Վարդանը նրան հրավիրում է Փարիզ։
Բրանտը ընդունեց հրավերը և 1969 թվականի հուլիսին տեղափոխվեց Փարիզ։ Այնտեղ Վարդանը նրան ծանոթացնում է հայտնի պրոդյուսեր Ժան Ռեների հետ, որը հայտնի է որպես Ջոնի Հալիդեյը։ Ռեները երգչին առաջարկում է համերգներից առաջ բեմական կեղծանուն վերցնել։ Այսպես երգիչը սկսեց հանդես գալ Մայք բեմական անունով։
Մայք Բրանտը թողարկել է երգեր անգլերեն և ֆրանսերեն լեզուներով։ Նրա հայտնի երգերից են՝ «Laisse-moi t’aimer» («Let Me Love You»), «Mais dans la lumière» («But Inside the Light»), «Un grand bonheur» («Great Happiness»), «Dis-lui» (երգի ֆրանսերեն տարբերակ՝ «Feelings») և այլն։
Հիշատակ
1988 թվականի ապրիլին թողարկվեց նրա մասին պատմող փաստագրական ֆիլմ՝ «Laisse-moi t’aimer: Dmaot Shel Malachim (Tears of Angels)» (Ֆրանսիայի և Իսրայելի համատեղ արտադրություն)։
Հինոր
Հինոր (Heanor, ) քաղաք է Անգլիայի Արևելյան Միդլենդի (East Midlands) Դերբիշիր կոմսության Ամբեր դաշտավայր շրջանում գտնվող Հինոր և Լոսկո համայնքում։ Այն գտնվում է Դերբիից 13 կմ հյուսիս֊արևելք։ Համաձայն 2011 թվականի մարդահամարի քաղաքի բնակչությունը եղել է 22,620 ։
Պատմություն
Հինորն առաջին անգամ հիշատակվել է Դումզդեյի գրքում (Domesday Book, հաշվառման տեղեկամատյան, ստեղծվել է Վիլիամ Նվաճողի կողմից հարկատուներին գրանցելու նպատակով)։
Տեղական ինքնակառավարման մարմիններ
1984 թվականից ի վեր Հինորը ունի տեղական ինքնակառավարման երեք մարմիններ․ համայնքային, շրջանային և կոմսության։
Քաղաքային դրսևորումները մինչև 1974 թվականը
Հինորի ավագանին կազմավորվել է որպես տեղական խորհուդ մոտավոր 1850 թվականին քաղաքում ծառայություն իրականացնելու նպատակով։ 1895 թվականին 1894 թվականի «Տեղական ինքնակառավարման մարմինների» մասին ակտով խորհրդի իրավասության տարածքը դարձավ գավառային շրջան։ 1899 թվականին Հինորի գավառային շրջանը ընդարձակվեց հարևան Քոդնորի և Լոսկոյի համայնքերի միավորումով ։ Այս քաղաքային շրջանը շարունակեց իր գոյությունը մինչև 1974 թվականը, երբ այն փախարկվեց Ամբեր դաշտավայրի ոչ֊մետրոպոլիտեն շրջանի 1972 թվականի «Տեղական ինքակառավորման մարմիների» մասին ակտով ։
Համայնք
Բնակավայրը մինչև գավառային շրջան դառնալը եղել է առանց տեղական ինքնակառավարման 1984 թվականին երեք նոր համայնատիրություններ ստեղծվեցին․ ։
1987 թվականին համայնքային խորհուրդն լուծարվեց ավագանու իշխանության հաստատման համար։ Համապատասխանաբար Հինոր և Լոսկոն կառավարվում է ավագանու կողմից, քաղաքապետի ղեկավարությամբ։
Ամբեր դաշտավայրի խորհուրդ
Հինորի քաղաքը բաժանված է երեք ընտրատեղամսերի և ընտրվում է երեք խորհրդի անդամ։ 2014 թվականից քաղաքական ներկայացուցիչների քվոտան ունի հետևյալ բաշխումը․
Կոմսության խորհորդ
Դերբիշիր կոմսության խորհորդը բաղկացած է 64 կոմսական խորհրդի անդամներից՝ յուրաքանչյուրը ընտրված մեկ անդամ տրամադրող ընտրատեղամասերից։ Հինորը ընկնում է երկու ընտրատեղամասերի մեջ՝ Վերին Հինոր և Ներքին Հինոր (Greater Heanor և Heanor Central)։ 2013 թվականի ընտրություներից հետևաբար երկու տեղամասերից էլ ներկայացվում են Լեյբորիստական կուսակցության անդամներ ։
Տնտեսություն
Քաղաքի խոշոր արդյունաբերություններն էին քարածխի հանքարդյունաբերությունը և տեքստիլ արտադրությունը, բայց այս երկուսը անկում ապրելով 20֊րդ դարի երկրորդ կեսում դադարեցին խոշորները լինելուց։
Մեթյու Ուոլքեր (Matthew Walker) ֆաբրիկան՝ հայտնի ամանորյա և սուրբ ծննդյան պուդինգներ արտադրողը, որ գտնվում էր Հինոր Գեյթ արդյունաբերական հովտում, վաճառվել է 1992 թվականին և դարձել «Norhern Foods» խմբի անդամ ձեռնարկություն։ Հովտwւմ են գտնվում նաև «Advanced Composites» խումբը, «Cullum Detuners» ՍՊԸ֊ն և «Isolated Systems» ՍՊԸ֊ն։ 2011 թվականին «2 Sisters Food» խումբը գնեց «Northern Foods֊ը»։ Այսպիսով Մեթյու Ուոլքեր ֆաբրիկան «2 Sisters Food» խմբի անդամ ձեռնարկություն է։
Հինորը միանում է Լենգլի Միլլին և սպասարկվում է Լենգլի Միլլ երկաթուղային կայարանով։
Կրթություն
Հինոր Գրեմըր դպրոցը, որ գտնվում էր շուկայից արևելեք, հիմա Դերբիի համալսարանի մասն է կազմում։ Դպրոցի պատմության մասին գիրքը հրատարակվել է 2008 թվականին ։ Այժմ շրջանի ամենամեծ դպրոցը Հինոր Գեյթ Սայնս քոլլեջն է հարևան Սմոլի համայնքում, բացված 1964 թվականին։
Տրանսպորտ
Ամենամոտ կայարանը գտնվում է Լենգլի Միլում, երկու մղոն հեռու, որը սպասարկում է նաև Նոթինգհեմին, Շեֆիլդին և այլ քաղաքներին։
Ավտոբուսային երթուղիները կապում են Հինորը ավելի մեծ քաղաքների հետ, ինչպիսիք են Նոթինգհեմը, Դերբին և ՄանզՖիլդը։ Ավտոբուսային ընկերություներից Հինորը սպասարկում են Trent Barton֊ը, Yourbus֊ը և Midland General֊ը։
Լրատվամիջոցներ
Տեղական շաբաթաթերթը «Ռիփլի և Հինոր Նյուզն» է (Ripley and Heanor News), որ գործում է մյուս համայնքներին առընթեր՝ Ռիփլիի, Հինորի, Մարլփուլի, Լոսկոյի, Ուեյնգրոուվսի, Օլդերքարի, Քրոսհիլի և Քոդնորի։ Այնուամենայնիվ նրա շրջանառությունը չի սահմանփակվում քաղաքներով և գավառներով և տարածվում է ավելի հեռուներն։ Այն հրատարակվում է ամեն հինգշաբթի։
Արտաքին հղումներ
Կատեգորիա:Մեծ Բրիտանիայի քաղաքներ
(6818) Սեսյու
(6818) Սեսյու (Sessyu), աստերոիդ աստերոիդների հիմնական գոտում։ Հայտնաբերվել է 1983 թվականի մարտի 11-ին Հիրոկի Կոսայի և Կիիտիրո Ֆուրուկավայի կողմից Կիսոյում ։
Միջին հեռավորությունը Արեգակից կազմում է 2,215594 ա. մ., առավելագույնը մոտենում է 2,0339 ա. մ. հեռավորության վրա և հեռանում 2,3973 ա. մ. ։ Արեգակի շուրջ մեկ ամբողջական պտույտ է կատարում 1204,57 երկրային օրվա ընթացքում, իր ուղեծրով շարժվելով միջինում 0,298861 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Հիրոկի Կոսայի կողմից հայտնաբերված աստերոիդներ Կատեգորիա:Կիիտիրո Ֆուրուկավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբդուլ-Իմամ
Աբդուլ-Իմամ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բախտիարլը
Բախտիարլը, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։ Գտնվում է Բարգուշատ գետի վերին հոսանքի շրջանում, նրա աջ ափին, Գորիս քաղաքից 20 կմ հարավ-արևելք, անտառապատ վայրում։ Սովետական տարիներին մտնում էր Զանգելանի շրջանի մեջ։
Բնակչություն
1886 թվականին գյուղն ունեցել է 250, իսկ 1907-1908 թվականներին՝ 174 քուրդ բնակիչ ։
Տնտեսություն
Բնակչության հիմնական զբաղմունքը անասնապահությունն էր
Ծանոթագրություններ
Կատեգորիա:Արևելյան Հայաստանի գյուղեր
Դոբրայա Նադիյա (գյուղ, Ժովտնևի շրջան)
Դոբրայա Նադիյա (Добра Надія), գյուղ Ուկրաինայի Նիկոլաևի մարզի Վիտովսկի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի գյուղեր
Դերսու Ուզալա (ֆիլմ, 1975)
«Դերսու Ուզալա» (Дерсу Узала, デルス·ウザーラ, ԱՄՆ-ում ցուցադրվել է Dersu Uzala: The Hunter անվանումով), խորհրդային ճապոնական գեղարվեստական ֆիլմ, նկարահանված 1975 թվականին Ակիրա Կուրոսավայի կողմից Վ. Կ. Արսենևի ստեղծագործության մոտիվներով ։ Ակիրա Կուրոսավայի միակ ֆիլմն է նկարահանված լայնաֆորմատ 70 մմ-անոց սովետական կինոժապավենի վրա։ Նկրահանումների վրա ծախսվել է մոտ 4 միլիոն դոլլար
Սյուժեն
Ֆիլմում նկարագրվում է 1900-ականների սկզբին ռուս ճանապարհորդ և գրող Վլադիմիր Արսենևի հետաքրքիր ճանապորհորդության մասին, իսկ իրադարձությունների կենտրոնում ֆիլմի գլխավոր հերոս, տայգայում բնակվող, իմաստուն, բարի և խիզախ որսորդ Դերսու Ուզալան է, ով ուղեկցելով և օգնելով արշավախմբին դառնում է Արսենևի ընկերն ու բարեկամը, հարազատ դառնալով նաև արշավախմբի անդամներին։
Մրցանակներ
Ֆիլմը ստացել է 7 տարբեր կինոմրցանակ, այդ թվում 1 Օսկար, լավագույն օտարերկրյա ֆիլմի համար անվանակարգում, Մոսկվայի միջազգային կինոփառատոնի Ոսկե մրցանակ ։
Ծանոթագրություններ
Կատեգորիա:Խորհրդային ֆիլմեր Կատեգորիա:Օսկարակիր ֆիլմեր Կատեգորիա:1975 ֆիլմեր Կատեգորիա:Ակիրա Կուրոսավայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Ճապոնական ֆիլմեր Կատեգորիա:Ճապոնական դրամա ֆիլմեր Կատեգորիա:Ճապոնական արկածային ֆիլմեր Կատեգորիա:Ռուսական դրամա ֆիլմեր Կատեգորիա:Խորհրդային կենսագրական ֆիլմեր Կատեգորիա:Խորհրդային արկածային ֆիլմեր Կատեգորիա:Ճապոնական կենսագրական ֆիլմեր Կատեգորիա:Ռուսական կենսագրական ֆիլմեր Կատեգորիա:Խորհրդային դրամա ֆիլմեր
Celtic Frost
Celtic Frost, շվեյցարական մետալ խումբ Ցյուրիխ քաղաքից, որը հայտնի է էքստրեմալ մետալի վրա իր ուժեղ ազդեցությամբ ։ Խումբը ակտիվ է եղել 1984-1993 թվականներին և կրկին ձևավորվել է 2001 թվականին։ Խմբի անդամներից մեկի՝ Թոմաս Գաբրիել Ֆիշերի հեռանալուց հետո «Celtic Frost»-ը որոշել է վերջնականապես դադարեցնել իր գործունեությունը ։ Խմբի հիմնադիրներից մեկը՝ Բասիստ Մարտին Էրիկ Այնը, սրտի կաթվածից մահացել է 2017 թվականի հոկտեմբերի 21-ին ։
Խումբը ոգեշնչվել է ինչպես մետալ ժանրի այլ խմբերից (Black Sabbath, Judas Priest, Venom), այնպես էլ գոթական ռոք ժանրի խմբերից (Bauhaus, Siouxsie and the Banshees, Christian Death) և հարդկոր֊փանկ ժանրի Discharge խմբից ։
Ժանր
«Cold Lake» ալբոմում նրանք ցուցադրել են գլեմ մետալի հետ իրենց փորձը  ։ Որոշ ալբոմների փորձերի մակարդակը (ինչպես՝ Into the Pandemonium) մի շարք լրագրողների հանգեցրել է խմբի ուղղությունը նկարագրել որպես ավանգարդ մետալ ։
Արտաքին հղումներ
Կատեգորիա:1984 հիմնադրված երաժշտական խմբեր Կատեգորիա:Բլեք-մետալ խմբեր Կատեգորիա:Քառյակներ Կատեգորիա:2001 հիմնադրված երաժշտական խմբեր Կատեգորիա:Դեթ մետալ խմբեր Կատեգորիա:2001 հիմնադրումներ Եվրոպայում Կատեգորիա:1984 հիմնադրումներ Եվրոպայում Կատեգորիա:Շվեյցարական երաժշտական խմբեր Կատեգորիա:Հևի մետալ խմբեր